**B. Osobitná časť**

**K čl. I**

Minimálne počty žiakov v triedach prvého až štvrtého ročníka základnej školy a v triede, v ktorej sú žiaci viacerých ročníkov prvého stupňa základnej školy, ustanovil zákon č. 464/2013 Z. z. v znení zákona č. 188/2015 Z. z. s účinnosťou od 1. septembra 2016. Minimálny počet žiakov v triede nultého ročníka základnej školy, ktorý je tiež ročníkom prvého stupňa,  ustanovil školský zákon s účinnosťou od 1. septembra 2008. Nové ustanovenie upravuje výnimku z  minimálnych počtov žiakov v triedach základnej školy pre základné školy, ktoré majú len ročníky prvého stupňa. Povinné minimálne počty sa tak neuplatňujú ani v základných školách s vyučovacím jazykom národnostnej menšiny, ani v základných školách s vyučovacím jazykom slovenským. Zoznam potenciálne ohrozených škôl je uvedený v prílohe.

**K čl. II**

Ustanovuje sa účinnosť zákona od začiatku školského roka 2016/2017.

V Bratislave, 25. mája 2016

**Robert Fico, v. r.**

predseda vlády Slovenskej republiky

**Peter Plavčan, v. r.**

minister školstva, vedy, výskumu a športu Slovenskej republiky